Hier’s wat dit behels: om die woesteny in te vaar en ’n storie oor jou wedervaringe te skryf, vergesel van ’n foto waarop ’n baie spesifieke soort vlag moet wapper.
Vir die Swede en Chinese raak die nuus egter beter en beter: Laasjaar se 466 000 eenhede was ’n nuwe verkooprekord vir Volvo. Winste groei ook.
Nou, die D4-variant dryf uit die turbodieselweergawe van Volvo se nuwe Drive-E-enjinreeks wat minder as twee jaar gelede aan die wêreld bekend gestel is: ’n 2.0-liter-viersilinder met inspuitdruk van 2 500 bar, wat die standaard van 1 800 bar gemaklik oortref.
Die nuwe XC90 is ’n briljante voertuig wat die Duitsers trompop loop, tot diep in die hart van ontwerp, meganika, dinamika en premium – soos die hergedefinieerde interaksie tussen insittendes en ­infovermaak, ’n magtige poging in die ­rasionalisering van die aanbieding van ’n univers vol inligting.
Temperatuurstellings as voorbeeld: kies die klimaatikoon en ’n glyskaal van temperature verskyn op die skerm. Tik op die temperatuur wat jy soek, en ­siedaar!
Vat byvoorbeeld die spoednaald: Soos wat hy deur sy sirkel swiep, word die gedeelte tussen 0 km/h en die spoed wat jy ry, verlig. En meer: Spoedbeperkingstekens langs die pad word deur ’n kamerastelsel gelees en op die paneel vertoon, nes in baie ander motors.
Maar Volvo het ’n stap verder gegaan deurdat die XC90 boonop ’n rooi merkie op die spoedmeter laat – op 60, byvoorbeeld, as dit die perk is – sodat jy uit die hoek van jou oog kan sien of jy daai perk oorskry of nie, deur dit met die spoednaald se verligte swiepgedeelte te vergelyk.
Ten aanhore van ’n opmerking dat die ontdekking van die Amerikas onvermydelik was en dus nie ’n groot prestasie nie, het Columbus sy kritici uitgedaag om ’n eier op sy punt staan te maak. Toe niemand kon nie, het Columbus die platter punt op die tafel stukkend gekap om die eier regop te laat staan.
Die eerste is, uiteraard, ’n drastiese ­beperking in enjinvibrasies, deurdat die enjin nou uiters stewig aan ’n balk heg. Aan die ánder kant van die dwarsgeplaaste enjin hang die ratkas, wat natuurlik ’n geoptimaliseerde hidrohegpunt van sy eie op die voertuigbak kry.
Hier’s nog ’n voordeel: Omdat die enjin so stewig monteer en dit ’n balk pleks van die bakwerk is wat help om vibrasies te demp, is die neus van die XC90 besonder kalm as jy bestuur.
Dis ’n proses wat in 2009 al begin het, en hier’s wat dit uniek maak: Gewoonlik word ouer enjins na ’n nuwe motorplatform oorgedra, of andersom. In die XC90 se geval is alles egter tegelykertyd en in tandem met mekaar as nuut ontwerp en ontwikkel: motorargitektuur, die onderstel, die enjinreeks, die bakwerk en stilering, die verpakking en so meer.
Tel alles egter bymekaar, en jy kry ’n voertuig met moderne lyne en ’n onbetwiste premiumgevoel wat ’n honderd keer beter in die metaal as op foto’s lyk.